**Nsulo wa ntsariso wa VAT**

Ntsariso wa VAT wa n'waswimawusa wu nga suriwa hi Khomixinara kumbe n'waswimawusa, loko swilaveko swin'wana swi fikeleriwile:

**Xana hi swihi swivangelo swo sula ntsariso?**

N'waswimawusa a nga endla xikombelo xa nsulo wa VAT loko nkoka wa tinhundzu leti hakerisiwaka xibalo ti ta va hansi ka mpimo wa ntsariso lowu bohaka wa R1 million eka nkarhi wa 12 wa tin'hweti to landzelelana.

Khomixinara u ta tlhela a sula ntsariso wa VAT laha -

* n'waswimawusa a nga yima ku endla bindzu naswona a nge yi mahlweni kambe eka 12 wa tin'hweti leti landzelaka;
* bindzu a ri se sungula kumbe ri ta sungula eka 12 wa tin'hweti;
* n'waswimawusa a nga ha koti ku landzelela swilaveko swa ntsariso hi ntsakelo;
* n'waswimawusa u tsandzekile ku nyiketa ntlheriso lowu lavekaka eka swikongomelo swo hlayela xibalo, kumbe
* n'waswimawusa u tsarisiwile ehansi ka nkhetekanyo wa ntsariso hi ntsakelo no va -
  + a nga ri na ndhawu yo tshama ka yona nkarhi hinkwawo kumbe ya bindzu;
  + a nga hlayisi tirhekhodo ta swa tinkota.
  + a nga pfulangi akhawunti ya le bangi mayelana na bindzu; kumbe
  + a tsarisiwile khale ehansi ka Nawu wa VAT kumbe Nawu wa Xibalo xa Vuxavisi no tsandzeka ku tirha ntirho wun'wana na wun'wana ehansi ka Milawu yaleyo.

Eka xiyimo lexi n'waswimawusa a nga yimisa mabindzu hinkwawo, nsulo wu sungula ku sukela eka siku ro hetelela ra [nkarhi wa xibalo](https://www.sars.gov.za/types-of-tax/value-added-tax/tax-periods-for-vat-vendors/) nkarhi wa xibalo lowu n'waswimawusa a nga yima ku endla mabindzu hinkwawo. Hambiswiritano, Khomixinara a nga kumisisa siku ro sungula ku tirha ku va ri ri siku rin'wana.

Bindzu/xiphemu/rhavi rin'wana na rin'wana ra n'waswimawusa leri tsarisiweke etlhlelo ri nga suriwa loko -

* n'waswimawusa a endla xikombelo hi ku tsala;
* ntsarisokulu wu suriwile (eka xiyimo lexi mitsariso hinkwayo ya rhavi yi nga suriwaka); kumbe
* swi vonaka eka Khomixinara leswaku mitirho ehansi ka Nawu wa VAT kumbe Nawu wa TA a yi endliwangi kahle.

Switandzhaku swa nsulo wa ntsariso wa rhavi hi leswaku mitirho hinkwayo yi tlhelela ntsarisokulu. Swi fanele swi tekeriwa enhlokweni leswaku laha ntsariso wa VAT wa ntsarisokulu wu nga suriwa, ntsariso wa VAT wa marhavi wu tlhela wu suriwa.

Ku sukela hi ti1 Dzivamisoko, mpimo wa ntsariso wo boha eka vaphakeri va vukorhokeri bya xilekitironiki wu ngeteriwile ku sukela eka R50 000 ku ya eka R1 million. Vaphakeri lava va nga endla xikombelo xo sula ntsariso wa VAT loko ku ve nkoka wa vukorhokeri bya xilekitironiki lebyi phakeriweke eka vaamukeri va Afrika-Dzonga a byi hundzangi R1 million eka nkarhi wa 12 wa tin'hweti leti landzelaka.

**Xitsundzuxo xa Nkoka:** SARS yi nge hetisisi nsulo wa ntsariso wa wena tanihi n'waswimawusa wa VAT ku fikela loko swikweleti hinkwaswo leswi kayivelaka na swiboho hi ku ya hi Nawu wa VAT swi ololoxiwile kumbe ku hakeriwa.

**Xana hi yihi phurosese yo sula ntsariso wa VAT?**

1. N'waswimawusa loyi a kunguhataka ku sula ntsariso wa VAT u fanele a kuma, tata no endla [xitshembisano](https://tools.sars.gov.za/SARSeBooking) na rhavi ra SARS ku rhumela [VAT 123e - Xikombelo xa nsulo wa ntsariso wa munhu mayelana na tifomo hinkwato ta bindzu ra yena](https://www.sars.gov.za/wp-content/uploads/Ops/Forms/VAT123e-Application-for-Cancellation-Registration-iro-Enterprises-External-Form.pdf). Tirhisa [fomo ya VAT123T](https://www.sars.gov.za/vat123t-application-for-cancellation-of-a-separately-registered-enterprise-external-form/) ku endla xikombelo xo sula bindzu leri tsarisiweke etlhelo.
   * VAT123e yi fanele yi rhumeriwa erhavini ra SARS laha n'waswimawusa a nga tsarisiwa kona. Xiyimo lexi tumbuluxaka nsulo xi fanele xi vuriwa eka VAT123e kumbe eka papila kumbe eka papila ra le tlhelo leri khomanisiweke laha.
2. Khomixinara u ta humesa papila ra xikhenso leri nga ta tlhela ri tivisa n'waswimawusa hi siku leri nsulo wu nga ta sungula hi rona na nkarhi wo hetelela wa xibalo. Hakelo leyi hlweleke ya VAT yi ta koka rinoko ra nxupulo na ntswalo.
   * Papila ra xikhenso ri nga nyika swiletelo swo engetelela mayelana na phurosese ya nsulo. N'waswimawusa u fanele a hakerisa VAT eka tinhundzu leti xaviwaka no tihlamulela eka xibalo xa mixavo lexi engeteriweke eka hakelo ya nhundzu leyi u yi xavaka no susa xibalo xa mixavo lexi engeteriweke eka hakelo ya nhundzu leyi xavisiwaka tanihilesi swi tsundzuxiweke xiswona hi Khomixinara.
3. Mayelana na nkarhi wa xibalo wo hetelela (tanihileswi swi kombisiweke hi Khomixinara), n'waswimawusa u fanele ku tivisa xibalo xa mixavo lexi engeteriweke eka hakelo ya nhundzu leyi u yi xavaka eka ndhawu ya 1A ya ntlheriso wolowo wa xibalo.
   * Xibalo xo Pfala (ku nga xibalo xa mixavo lexi engeteriweke eka hakelo ya nhundzu leyi u yi xavaka eka tinhudzu leti nga vokweni eka siku ra heriso) xi fanele xi tivisiwa kun'we na xibalo xin'wana na xin'wana xa mixavo lexi engeteriweke eka hakelo ya nhundzu leyi u yi xavaka na xibalo xa mixavo lexi engeteriweke eka hakelo ya nhundzu leyi u yi xavisaka eka nkarhi wa xibalo wo hetelela eka ntlheriso wolowo wa VAT.